Na putu do Maštograda

Kad želim otići u Maštograd, pogledam ispod kreveta. Tamo se skriva tajni prolaz. U njemu je tajanstveno i mračno je kao u pećini. Puf!

Odjednom se stvorim u tajanstvenoj kupaonici. Tamo me tri Aurorine vile ludo našminkaju, obuku i obuju mi crvene cipelice. Tako sređena prijeđem preko močvare. Naručim UBER Crvenkapicu koja doleti na metli. Prevela me žednu preko vode! Rekla je da vozi pravo u Maštograd, a morala je svratiti baki. Tako sam se stvorila ispred jednog dvorca. Nakon što sam ušla, vidjela sam Zvijer. Pomislila sam da mi se crno piše, ali sam se prevarila. Srdačno smo se rukovali, a Zvijer mi je dala nekakav napitak. Popila sam ga i stvorila sam se u Maštogradu.

Maštograd je svijet pun ogromnih slatkiša, sve je ružičasto (čak i oblaci!) i sve je jestivo. Jedna kućica je prepuna racepata za torte. Zapravo ne moraš ni raditi torte, dovoljno je da pojedeš recept.

Kad se nakon sve te zabave moram vratiti kući, tucnem cipelama i stvorim se u svojoj sobi odjevena sasvim uobičajeno. Vrijeme je za spavanje. Više neću gledati pod krevet … do sutra. Baš me zanima kako će biti.

Pia Mara Bobanović, 4. a razred